Международно летище Виена

Международното летище Виена (на немски: Flughafen Wien – Schwechat) (VIE/LOWW) е международното летище на Виена, столицата на Австрия. Намира се в Швехат, на около 18 km южно от центъра на Виена. Летището е най-голямото летище в Австрия. То е хъб на Austrian Airlines, както и база на нискотарифните компании Ryanair и Wizz Air. Летището има техническата възможност да обслужва широкофюзелажни самолети като Airbus A380, и разполага с голяма мрежа от европейски дестинации и полети на дълги разстояния до Азия, Северна Америка и Африка. Съответно аеропортът се явява разпределителен възел за пътници към гореспоменатите дестинации. През 2019 година през летището преминават рекордните 31 662 189 пътници. Тенденцията на повишение на обслужените пасажери е силно повлияна от коронавирусната пандемия от COVID-19 през 2020 и продължаваща през 2021 година, която негативно рефлектира върху пътникопотокът отчетен на летището (и в световен мащаб). През изминалата година е регистриран пътникопоток от 7.8 милиона пасарежи, което е 75.3% понижение спрямо предходната (2019) година. Ранни години В началото летището е построено като военно през 1938 г. Използвано е през Първата световна война, като място за производство и проектиране от фирмата Heinkel, като името му по това време е Heinkel-Süd. През 1945 г. е превзето от британците. През 1954 г. експлоатационна компания е създадена и летището става основното летище на Виена и Австрия. По това време летището разполага само с една писта, която през 1959 г. е разширена до 3000 m. Строителството на нова сграда на летището започва през 1989 г. През 1972 г. е построена друга писта. През 1982 г. летището е свързано с националната магистрална мрежа Остаутобан (на немски: Ostautobahn). През 1986 г. е открита новата зала за пристигащи, като през 1988 г. източният гейт разполага с 8 ръкава за транспортиране на пътници. На 27 декември 1985 г. офисът за билети на El Al е атакуван от палестински терористи по време на атаките в Рим и Виена. Развитие след 1990 Flughafen Wien AG е един от малкото публично търгувани летищни оператори в Европа. Компанията е приватизирана през 1992 г., като Долна Австрия и Виена притежават по 20% от акциите на компанията, частна фондация с участие на служителите притежава 10% и останалите 50% са собственост на частна компания. Акциите са част от търговския индекс Austrian Traded Index. През 1992 г. е отворен новият терминал 1. Година по-късно са отворени търговският център в транзитната зона на частите на летището до гейтове B, C и D. През 1996 в западната част на летището са отворени нови 12 ръкава за пътници. До затварянето си през 2003 г. в летището има клон на веригата магазини Harrods. През 2006 г. е построена нова контролна кула с височина 209 m. От нея има 360° свободна гледка към цялото летище, и офиси. Съществува и вечерно лазерно шоу, което трябва да приветства пътниците, дори когато са още в самолета. В периода 2004 – 2007 г. е построен офис парк в близост до летището, като той разполага с 69 000 m² площи за наемане. ВИП терминал е открит през 2006 г. На 5 юни 2012 г. нов пътнически терминал Austrian Star Alliance Terminal (Терминал 3, известен като Skylink по време на строителството) е отворен, като това дава техническата възможност летището във Виена да има капацитет от 30 милиона пътници годишно. Строителството започва през 2004 г., като е прекратено през 2009 г. поради завишаване на цената, но е възобновено отново през 2010 г. Максималните планирани разходи възлизат на не по-малко от 770 милиона евро. Сградата на новия терминал в северната част на летището има 17 ръкава за пътници и позволява по-бързото обслужване на самолети, въпреки че по-нататъшни подобрения ще бъдат необходими, за да бъде възможно обслужването на Airbus A380. Терминали Международното летище Виена разполага с 4 терминала, наречени Терминал 1, 2 и 3, като те са директно построени един срещу друг, както и допълнителния временен Терминал 1А пред основната сграда. Терминал 1, 2 и 3 са свързани чрез пет връзки. В периода от 2004 г. до 2012 г. е построен Терминал 3 и новият център за излитащи за всички терминали. Четвъртият терминал е преименуван на Регистрация (Check-in) от отварянето на Терминал 3 до юли 2014, когато всички терминали са преименувани на Терминал ... за да се предотврати объркване. Допълнително е инсталирана нова система за ориентиране. Терминална площ Терминал 1 е реновиран през януари 2013 година и се използва от авиокомпаниите в алиансите OneWorld и SkyTeam, както и от Turkish Airlines. Терминал 1A е отделна самостоятелна сграда построена срещу Терминал 1, обслужваща нискотарифните компании. Терминал 2 е наскоро реновиран и предлага нови модерни технологии за проверка. Лентите за багаж са също модернизирани. Терминал 3 със своите крила F и G е най-новата сграда на международното летище във Виена. Използва се основно от Austrian Airlines Group и повечето от членовете на алианса Star Alliance, като Emirates и Qatar Airways. Зали Площ B е основата на Площ C, гейтове B22 – B43 (качване с автобуси) за дестинации, които са част от Шенгенското споразумение. Площ C (западна част) се използва за дестинации, които попадат и не попадат в Шенгенското споразумение, с индивидуален паспортен контрол на всеки гейт. Гейтовете от С31 – С42 са с ръкави за пътници, С35 – С41 се използват само за трансфер на пътници, а С71 – С75 пътниците се извозват с автобуси и се използва само от дестинации, които са част от „Шенген“. Площ D (източна част; бивша Площ A) се използва за дестинации, които попадат в Шенгенското споразумение, като паспортният контрол се извършва в източната част. Гейтовете между D21 – D29 са с ръкави за пътници, гейтовете D31 – D37 пътниците се извозват с автобуси, също както на D61 – D70. Площ F (Етаж 1 от северна част) се използва за дестинации, които попадат в Шенгенското споразумение и се състои от гейтове F01 – F37, като качването на пътници се извършва чрез ръкави и автобуси. Площ G (Етаж 3 от северна част) се използва за дестинации, които не попадат в Шенгенското споразумение и имат споделен паспортен контрол на влизане в площта. Тя се състои от гейтове G01 – G37, като качването на пътници се извършва чрез ръкави и автобуси. Полети и авиокомпании Наземен транспорт Железопътен транпосрт Регионалните влакове на Виена – линия S7 осигурява връзката с центъра на Виена. Билетите за тези влакове позволяват пътуване и с метро, автобус и трамвай. По-скъпите влакове City Airport Train свързват директно летището с централната гара на Виена за 16 минути. Автомобилен транспорт Международното летище на Виена се намира на автомагистрала А4, която свързва с центъра на Виена и Будапеща. Летището има собствен изход на магистралата наречен Flughafen Wien – Schwechat. Братислава е свързана с летището с автомагистрала А6, която се отделя от А4 на изток. Таксиметрови услуги са достъпни на летището, също и наемане на коли. Автобусен транспорт Автобусен транспорт обслужва връзки до различни места във Виена, но и до градовете Братислава, Будапеща и Бърно. Добра автобусна връзка има между Братислава и Виена, която се изпълнява 21 пъти на ден. Катастрофи и инциденти До 2015 г. на международното летище Виена не е имало фатални инциденти от 1955 г., когато Convair CV-340 се разбива при подход към летището. Убити са 7 и ранени 29 пътници и екипаж на борда. На 12 юли 2000 г. Hapag-Lloyd полет 3378 се разбива на международното летище Виена. Причината за инцидента е изчерпване на горивото. При този инцидент няма жертви. Източници